BÖCKH JÁNOS IGAZGATÓSÁGI JELENTÉSE. 
173 
tetben egyszerűen a bécsi földtani intézetre utalhatok, de hogy kö¬ 
vetkezményeiben áldásos volt ott, hol alkalmazták, ez már erős meggyő¬ 
ződésem. 
Mint a bányászat hajdani növendéke ismerem ennek igényeit, de tudja 
minden elfogulatlan bányász, hogy az okszerű bányászatnak alapja egyedül 
csak a földtan lehet s ha ez tény, mint valóban tény, akkor csakis kívánatos de 
sőt szükséges, hogy fiatal bányászaink erre hivatottjainak megadassák a lehe¬ 
tőség, miként az akadémián megtett tanulmányaik után, hol az első bevezetést 
nyerték tudományunkba s miután a gyakorlatban, — s erre súlyt, fektetek, 
— megismerkedtek ennek követeléseivel, az erre ma már igen illetékes hazai 
földtani intézetnél maguknak magasabb, a bányászat czéljait hathatósan 
támogatni hivatott kiképeztetést szerezhessenek a geológiában és a mire szin¬ 
tén nagy súlyt fektetek, nemcsak az országos gyűjtemények nyomán meg¬ 
tartandó előadások meghallgatása által, hanem a földtani felvételekben való 
résztvétel útján is. 
Meggyőződésem, hogy ezen eljárás czélirányosan követve, az országnak 
valóban latba nem eső megterheltetése mellett, nem hosszú idő leteltével 
hazánk bányászatának oly férfiakat állítana rendelkezésére, a kik nehéz 
hivatásuknak megfelelni bár mily körülmények közt képesek lesznek. 
Ez is egy neme tudományunk populárizálásának s azt vélem, végső 
eredményeiben a legáldásosabbak egyike. 
Nem tehetek egyebet, minthogy e kínálkozó alkalommal felvetem ez 
eszmét s egyedüli óhajom, vajha gyenge szavaimat ezeknek támogatása 
követné ama körök részéről, melyeknek hatalmas pártfogása alatt a most még 
csak eszme megtestesülést is nyerhetne bányászatunk valódi érdekében. 
Végre még a nagyméltóságú földmivelés, ipar és kereskedelmi m. le. 
minisztérium iránt érzett mély köszönetünknek óhajtunk kifejezést adni a 
kegyes pártfogásért, melynek első rendben köszönhetjük intézetünk fejlődé¬ 
sét. Ügyeink e kegyes felkarolásának köszönjük, hogy a lefolyt évben a már 
említetteken kívül szaporíthattuk tudományos segítő eszközeinket is, így 
nevezetesen beszerezhettünk egy Nachet-féle uj rendszerű microscopot 1200 
frank értékben; legmélyebb köszönettel tartozunk továbbá a nagyméltósága 
közmunka és közlekedésügyi m. k. minisztériumnak s egyúttal a magyar 
államvasutak tekintetes igazgatóságának ama nem eléggé méltányolható 
támogatásért, melylyel az országos geologokat hazánk földtani viszonyainak 
felderítése körül kifejtett tevékenységükben mindenkor pártolták, de ez az 
eset forog fenn különösen az I. cs. k. szab. dunagőzhajózási társulat 
valamint az osztrák-magyar államvaspálya tekintetes igazgatóságainak irá¬ 
nyában is. 
Midőn e beszámoló jelentésem végén ennek fonalán még egyszer 
visszapillantok a m. k. földtani intézet által a lefolyt évben végzettekre, 
azon benyomást nyerem, hogy úgy felebbvalóink valamint a többi illetékes 
